钦定古今图书集成/明伦汇编/家范典/第030卷 > 《纪慈训》邹元标
## 钦定古今图书集成/明伦汇编/家范典/第030卷 > 《纪慈训》邹元标

尔上金陵去，何事泪浪浪。阿儿听吾训，朝夕慎莫忘。
尔心虽慈善，尔性何太刚。半生滨九死，天度幸汪洋。
古人佩韦弦，国手审温凉。良玉比君子，何事不易方。
罔发他人隐，罔恃自己长。扬善不扬恶，齿颊有馀芳。
循循身有德，汪汪度难量。和气蒸闺阃，子嗣自繁昌。
勉哉崇令德，古语戒垂堂。阿儿听我训，朝夕慎莫忘。